মহেশখালীতে যুবলীগ নেতাকে পিটিয়ে হত্যা!
কক্সবাজারের মহেশখালীর এক যুবলীগ নেতাকে পিটিয়ে হত্যার অভিযোগ উঠেছে। মঙ্গলবার সন্ধ্যায় মাতারবাড়ী হাইস্কুল মাঠে জমিজমা বিরোধের জেরে আহত হন যুবলীগ নেতা। পরে বুধবার সন্ধ্যায় চট্টগ্রাম মেডিকেল কলেজ হাসপাতালে চিকিৎসাধীন অবস্থায় তিনি মারা যান।







নিহত হেলাল উদ্দিন (৩০) মাতারবাড়ীর ১নং ওয়ার্ড যুবলীগের সহ-সভাপতি ও সিকদার পাড়ার বাসিন্দা।




স্থানীয় সূত্র জানায়, যুবলীগ নেতা হেলালের সঙ্গে একই এলাকার বদর উদ্দিনদের জমিজমা নিয়ে বিরোধ চলে আসছে। এর জেরে মঙ্গলবার সন্ধ্যায় হাইস্কুল মাঠের পাশে মোর্শেদ কুলিং কর্নারে হেলাল উদ্দিনের ওপর হামলা করে স্থানীয় কয়েকজন যুবক।
আহত অবস্থায় হেলালকে উদ্ধার করে প্রথমে চকরিয়া পরে চট্টগ্রামের মেডিকেল হাসপাতালে ভর্তি করা হয়। সেখানে চিকিৎসাধীন অবস্থায় তিনি বুধবার সন্ধ্যায় মারা যান। তার মৃত্যুর খবর ছড়িয়ে পড়লে পরিবারসহ এলাকায় শোকের ছায়া নেমে আসে।
এদিকে অভিযুক্ত বদর উদ্দিন হামলার ঘটনা অস্বীকার করে বলেন, এটা হেলালদের গোষ্ঠীগত গণ্ডগোল। তাদের ভেতর সংঘর্ষে সে মারা যায়।
মহেশখালী থানার ওসি প্রভাষ চন্দ্র ধরে জানান, বিষয়টি শুনেছি, প্রকৃত দোষীদের ধরতে অভিযান চলছে।

কক্সবাজারের মহেশখালীর এক যুবলীগ নেতাকে পিটিয়ে হত্যার অভিযোগ উঠেছে। মঙ্গলবার সন্ধ্যায় মাতারবাড়ী হাইস্কুল মাঠে জমিজমা বিরোধের জেরে আহত হন যুবলীগ নেতা। পরে বুধবার সন্ধ্যায় চট্টগ্রাম মেডিকেল কলেজ হাসপাতালে চিকিৎসাধীন অবস্থায় তিনি মারা যান।